CELEX: 52013PC0692
Language: hr
Date: 2013-10-03
Title: Prijedlog ODLUKE EUROPSKOG PARLAMENTA I VIJEĆA o aktiviranju Fonda solidarnosti EU-a

EUROPSKA KOMISIJA
            Bruxelles, 3.10.2013.
            COM(2013) 692 final
            Prijedlog
            ODLUKE EUROPSKOG PARLAMENTA I VIJEĆA
            o aktiviranju Fonda solidarnosti EU-a
            
               
         
         
            
               OBRAZLOŽENJE
            
            
               Međuinstitucijskim sporazumom od 17. svibnja 2006.
                  1
                omogućuje se aktiviranje Fonda solidarnosti Europske unije u okviru godišnje gornje granice od 1 milijarde EUR, iznad odgovarajućih naslova financijskog okvira. Uvjeti za stjecanje prava na sredstva iz Fonda detaljno su navedeni u Uredbi Vijeća (EZ) br. 2012/2002
                  2
               .
            
            
               Na temelju zahtjeva za dodjelu pomoći iz Fonda koji je podnijela Rumunjska zbog suše i šumskih požara u ljeto 2012. te zahtjeva koje su podnijele Njemačka, Austrija i Češka Republika zbog poplava u svibnju i lipnju 2013., izračun pomoći iz Fonda solidarnosti koji se zasniva na procjeni ukupne nastale štete iznosi kako slijedi:
            
            
                     
                  
                  
                     
                  
                  
                     
                  
                  
                     
                        (EUR)
                     
                  
               
                     
                        Katastrofa
                     
                  
                  
                     
                        Izravna šteta
                     
                  
                  
                     
                        Prag 
                           (milijuna €)
                     
                  
                  
                     
                        Ukupni troškovi prihvatljivih djelovanja 
                     
                  
                  
                     
                        Iznos temeljen na 2,5 %
                     
                  
                  
                     
                        Iznos temeljen 
                           na 6 %
                     
                  
                  
                     
                        Ukupni iznos
                           predložene pomoći
                     
                  
               
                     
                        Suša u 
                           Rumunjskoj
                     
                  
                  
                     
                        806 724 312
                     
                  
                  
                     
                        735 487
                     
                  
                  
                     
                        2 475 689
                     
                  
                  
                     
                        18 387 175
                     
                  
                  
                     
                        4 274 239
                     
                  
                  
                     
                        2 475 689
                     
                  
               
                     
                        Poplave u 
                           Njemačkoj
                     
                  
                  
                     
                        8 153 500 000
                     
                  
                  
                     
                        3 678 755
                     
                  
                  
                     
                        3 289 400 000
                     
                  
                  
                     
                        91 968 875
                     
                  
                  
                     
                        268 484 700
                     
                  
                  
                     
                        360 453 575 
                     
                  
               
                     
                        Poplave u
                           Austriji
                     
                  
                  
                     
                        866 462 000
                     
                  
                  
                     
                        1 798 112
                     
                  
                  
                     
                        350 334 000 
                     
                  
                  
                     
                        21 661 550 
                     
                  
                  
                     
                        -
                     
                  
                  
                     
                        21 661 550 
                     
                  
               
                     
                        Poplave u Češkoj Republici
                     
                  
                  
                     
                        637 131 000
                     
                  
                  
                     
                        871 618
                     
                  
                  
                     
                        416 368 000
                     
                  
                  
                     
                        15 928 275 
                     
                  
                  
                     
                        -
                     
                  
                  
                     
                        15 928 275 
                     
                  
               
                     
                        UKUPNO
                     
                  
                  
                     
                  
                  
                     
                        400 519 089
                     
                  
               
               S obzirom na ispitivanje zahtjevâ
                  3
                i uzimajući u obzir najveću moguću dodjelu bespovratnih sredstava iz Fonda te područje primjene za preraspodjelu odobrenih sredstava u okviru naslova u kojem su potrebni dodatni rashodi, Komisija predlaže aktiviranje Fonda solidarnosti Europske unije u ukupnom iznosu od 400 519 089 EUR koje treba dodijeliti pod naslovom 3.b financijskog okvira.
            
            
               Predstavljanjem ovog prijedloga korištenja Fondom Komisija pokreće pojednostavnjeni trostrani postupak u skladu sa zahtjevima iz točke 26. Međuinstitucijskog sporazuma od 17. svibnja 2006. kako bi se osigurao sporazum dvaju ogranaka proračunskog tijela o potrebi korištenja Fondom i zahtijevanom iznosu. Komisija poziva svaki ogranak proračunskog tijela da o svojim namjerama obavijesti drugi ogranak i Komisiju.
            
            
               U slučaju neslaganja jednog od ogranaka proračunskog tijela sazvat će se službeni trostrani sastanak.
            
            
               Komisija će predstaviti nacrt izmjene proračuna kako bi se u proračun za 2013. unijela posebna odobrena sredstva za plaćanje i odobrena sredstva za preuzete obveze u skladu sa zahtjevima iz točke 26. Međuinstitucijskog sporazuma od 17. svibnja 2006.
            
            
               Prijedlog
            
            
               ODLUKE EUROPSKOG PARLAMENTA I VIJEĆA
            
            
               o aktiviranju Fonda solidarnosti EU-a
            
            
               EUROPSKI PARLAMENT I VIJEĆE EUROPSKE UNIJE,
            
            
               uzimajući u obzir Međuinstitucijski sporazum između Europskog parlamenta, Vijeća i Komisije od 17. svibnja 2006. o proračunskoj disciplini i dobrom financijskom upravljanju
                  4
               , a posebno njegovu točku 26.,
            
            
               uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije
                  5
               ,
            
            
               uzimajući u obzir prijedlog Komisije
                  6
               ,
            
            
               budući da:
            
            
               (1)Europska unija osnovala je Fond solidarnosti Europske unije („Fond”) kako bi pokazala solidarnost prema stanovništvu iz regija pogođenih katastrofama.
            
            
               (2)Međuinstitucijskim sporazumom od 17. svibnja 2006. omogućuje se aktiviranje Fonda u okviru godišnje gornje granice od 1 milijarde EUR.
            
            
               (3)Uredba (EZ) br. 2012/2002 sadržava odredbe u skladu s kojima se Fond može aktivirati.
            
         
         
            
               (4)Rumunjska je podnijela zahtjev za aktiviranje Fonda zbog suše i šumskih požara. 
            
            
               (5)Njemačka, Austrija i Češka Republika podnijele su zahtjeve za aktiviranje fonda zbog katastrofalnih poplava.
            
            
               DONIJELI SU OVU ODLUKU:
            
            
               Članak 1.
            
            
               U okviru općeg proračuna Europske unije za financijsku godinu 2013. aktivira se Fond solidarnosti Europske unije i osigurava se iznos od 400 519 089 EUR odobrenih sredstava za plaćanje i odobrenih sredstava za preuzete obveze.
            
            
               Članak 2.
            
            
               Ova se Odluka objavljuje u Službenom listu Europske unije.
            
            
               Sastavljeno u Bruxellesu
            
            
               
                  Za Europski parlament
                        Za Vijeće
               
               
                  Predsjednik
                        Predsjednik
               
            
         
         
            
                  
                     (1)
                  SL C 139, 14.6.2006., str. 1.
               
               
                  
                     (2)
                  SL L 311, 14.11.2002., str. 3.
               
               
                  
                     (3)
                  Komunikacija Komisiji C(2013) 6416 o zahtjevima za aktiviranje Fonda solidarnosti Europske unije koje su podnijele Rumunjska, Njemačka, Austrija i Češka Republika. 
               
               
                  
                     (4)
                  SL C 139, 14.6.2006., str.1.
               
               
                  
                     (5)
                  SL L 311, 14.11.2002., str. 3.
               
               
                  
                     (6)
                  SL C […], […], str. […]